### | | | | --- | --- | | | | | --- | | **Teknik- og Miljøudvalget** 6. oktober 2016 Sagsnr. 710-2009-7253 Dok.nr. 710-2016-309573 Sagsbehandler DPPELU | | 99.                 Taxikørsel - tildeling af bevillinger - Åbent

###

|  |  |
| --- | --- |
| Tidl. politisk behandling | TM-U, 11.08.16, pkt. 82 |
| Forventet sagsgang | TM-U |
| Lovgrundlag | Lov om taxikørsel, bekendtgørelse om taxikørsel og lov om kompensation til handicappede i erhverv m.v. |

###

**SAGENS INDHOLD**

Teknik- og Miljøudvalget skal træffe beslutning om tildeling
af ledige taxibevillinger.

På udvalgsmødet 11. august 2016 besluttede Teknik- og
Miljøudvalget at opslå to ledige taxibevillinger.

Bevillingerne nr. 710-0001 og 710-0002 har på den baggrund
været opslået, og inden ansøgningsfristens udløb modtog Favrskov Kommune tre
ansøgninger fra:

· Klara Knudsen, Hadsten, ansøger om to bevillinger

· Bobby Winther, Hinnerup, ansøger om to bevillinger

· Jano Mogensen, Hornslet, ansøger om to bevillinger

De
nuværende 12 aktive bevillinger i [adresse] fordeler sig geografisk som
følger:

1. Hinnerup-området:
fem bevillinger

2. Hammel-området:
nul bevillinger

3. Hadsten-området:
fem bevillinger

4. Ulstrup-området:
to bevillinger.

**VURDERING**

[adresse] skal ifølge
bekendtgørelse om taxikørsel vurdere ansøgernes faglige kvalifikationer.
Ligeledes skal det undersøges, om ansøger er i restance til det offentlige og
ikke er dømt for strafbare forhold, der kan begrunde en nærliggende fare for
nye overtrædelser i forbindelse med driften af den ansøgte virksomhed. Ansøgere
skal sandsynliggøre overfor kommunen som bevillingsmyndighed, at de vil kunne
udøve taxivirksomhed på en forsvarlig måde og i overensstemmelse med god skik
inden for branchen.

Ifølge bekendtgørelse om taxikørsel m.v. skal tilladelse til
taxikørsel udstedes til den efter kommunens skøn bedst kvalificerede ansøger.

Teknik og Kultur vurderer, at de tre ansøgere alle er lige
egnede. Klara Knudsen, Hadsten, har fire taxibevillinger og dækker primært den
østlige del af kommunen. Bobby Winther, Hinnerup, har en taxibevilling i [adresse]
Kommune. Jano Mogensen, Hornslet, har en taxibevilling. Jano Mogensen er en
del af samarbejdet under Dantaxi Favrskov, og dækker primært den østlige del af
kommunen.

Da ansøgerne alle er egnede, foreslår Teknik og Kultur, at de to bevillinger
fordeles til to forskellige ansøgere.

**ØKONOMI**

Der er ingen økonomiske konsekvenser.

**INDSTILLING**

Direktøren for Teknik og Kultur indstiller til Teknik- og Miljøudvalget:

1.   At det besluttes, hvem
der skal tildeles de ledige taxibevillinger.

**BESLUTNING**